CELEX: 62012TN0207
Language: mt
Date: 2012-05-11 00:00:00
Title: Kawża T-207/12 P: Appell ippreżentat fil- 11 ta’ Mejju 2012 minn Luigi Marcuccio mid-digriet mogħti fid- 29 ta’ Frar 2012 mit-Tribunal għas-Servizz Pubbliku fil-Kawża F-3/11, Marcuccio vs Il-Kummissjoni

30.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/27
            
         Appell ippreżentat fil-11 ta’ Mejju 2012 minn Luigi Marcuccio mid-digriet mogħti fid-29 ta’ Frar 2012 mit-Tribunal għas-Servizz Pubbliku fil-Kawża F-3/11, Marcuccio vs Il-Kummissjoni
   (Kawża T-207/12 P)
   2012/C 194/45
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (Tricase, l-Italja) (rappreżentant: G. Cipressa, avukat)
   
      Il-parti l-oħra fil-kawża: Il-Kummissjoni Ewropea
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tannulla kompletament u mingħajr l-ebda eċċezzjoni d-digriet appellat;
            
         
               —
            
            
               prinċipalment, tilqa’ t-talbiet kollha mressqa mir-rikorrent fl-ewwel istanza fil-kawża li hija s-suġġett tal-appell;
            
         
               —
            
            
               tikkundanna lill-parti l-oħra fil-kawża għall-ħlas lura lill-appellant, tal-ispejjeż sostnuti minnu fil-proċedura tal-appell;
            
         
               —
            
            
               sussidjarjament, tirrinvija l-kawża li hija s-suġġett tal-appell quddiem it-Tribunal għas-Servizz Pubbliku, f’kompożizzjoni differenti, sabiex jiddeċiedi mill-ġdid fuq il-mertu għal kull waħda mid-domandi msemmija fil-punti preċedenti ta’ dawn it-talbiet.
            
         
      Aggravji u argumenti prinċipali
   
   Dan l-appell huwa dirett kontra d-digriet mogħti fid-29 ta’ Frar 2012, mogħti fil-Kawża T-3/11, li ċaħad bħala manifestament inammissibbli rikors intiż, minn naħa, għall-annullament tal-allegat rifjut tal-Kummissjoni Ewropea li tinkludi dokument fil-fajl li jirrigwarda l-inċident tiegħu u, min-naħa l-oħra, il-kundanna tal-Kummissjoni sabiex tħallsu l-ammont ta’ EUR 1 000 bħala kumpens għad-dannu li huwa jilmenta li sostna.
   Insostenn tal-appell tiegħu, l-appellant jinvoka żewġ aggravji.
   
               (1)
            
            
               L-ewwel aggravju, ibbażat fuq nuqqas assolut ta’ motivazzjoni tad-digriet rigward l-inammissibbiltà manifesta tar-rikors, minħabba, fost l-oħrajn, inċertezza manifesta, raġunament inkonsistenti, żnaturament u rappreżentazzjoni ħażina tal-fatti, natura evidenti u natura illoġika, raġunament irrilevanti u irraġjonevoli, ksur tal-obbligu ta’ clare loqui, nuqqas ta’ deċiżjoni rigward talba magħmula mill-appellant, u interpretazzjoni u applikazzjoni żbaljati, foloz u irrazzjonali:
               
                           —
                        
                        
                           tal-Artikoli 26 u 26a tar-Regolamenti tal-Persunal tal-Unjoni Ewropea;
                        
                     
                           —
                        
                        
                           tar-regoli tad-dritt inerenti fil-kunċett ta’ att li jista’ jiġi kkontestat (b’mod partikolari, il-punti 30 sa 47, it-tnejn inklużi, tad-digriet appellat); u
                        
                     
                           —
                        
                        
                           tar-regoli tad-dritt rigward it-trattament u l-aċċess li l-individwu għandu għad-data personali li tikkonċernah u li hija miżmuma minn istituzzjoni tal-Unjoni.
                        
                     
         
               (2)
            
            
               It-tieni aggravju, ibbażat fuq in-natura illegali tad-digriet tal-qorti fl-ewwel istanza fuq l-ispejjeż (bejn il-punti 47 u 48 tad-digriet appellat).